**קלפים – "מלחמה" בנושא מוטיבציה**

**ורסייה נוספת לשאלות הדומינו**

פיתוח ועיבוד: שרון רחמים

**אוכלוסיית יעד:** תלמידי חטיבת ביניים – תיכון

**נושא:** מוטיבציה – מקורותיה ויעדיה

**מתודה:** משחק קלפים "מלחמה"

**משך היחידה:** 45 דקות

**מטרת השיעור:**

מטרת השיעור, באמצעות משחק קלפים ושאלות בחברותא, לעורר באופן חווייתי שאלות הקשורות במוטיבציה, על מקורות המוטיבציה ועל ייעודם וכן העמקת היכרות בין חברי הקבוצה.

**עזרים:**

* קלפי משחק סטנדרטיים עליהם יודבקו שאלות.

**מהלך השיעור:**

* כל תלמיד מקבל קלף סטנדרטי ועליו שאלה.
* כל תלמיד מקבל לוח חתימות שאותו עליו להשלים:

שם התלמיד: \_\_\_\_\_\_\_\_\_\_\_

חתימות:

1. \_\_\_\_\_\_\_\_\_
2. \_\_\_\_\_\_\_\_\_
3. \_\_\_\_\_\_\_\_\_
4. \_\_\_\_\_\_\_\_\_
5. \_\_\_\_\_\_\_\_\_

MC900233924[1]

* משמיעים מוסיקה בחדר והתלמידים מסתובבים. כשהמוסיקה מפסיקה, תלמיד עומד/יושב מול תלמיד שני. התלמיד הראשון שואל את התלמיד השני את השאלה המופיעה לו על הקלף והתלמיד השני משיב לו ואחר כך התלמיד השני שואל את התלמיד הראשון את השאלה שעל הקלף שלו ומנהלים שיח משותף.
* בתום השיח על השאלות, זוכה התלמיד שמספר הקלף שלו הוא הגבוה יותר בחתימה ושני התלמידים מחליפים ביניהם את הקלפים.
* מקיימים סבבים נוספים.
* מי שמגיע לחמש חתימות יושב בצד עד שכולם מסיימים.
* המורה מסכמת בדיון משותף: איך הרגשתם במהלך הפעילות? מה היה המכנה המשותף לכל השאלות? מה למדתם על חבריכם? מה למדתם על עצמכם? מה עמדתכם בנושא? האם עמדתכם השתנתה במהלך הפעילות? אילו שאלות נוספות הייתם מציעים להוסיף? מדוע?

**דוגמאות לשאלות**: (אותן השאלות מהמערך "דומינו")

1. כשאני חושב על אוניברסיטה אני חושב על...
2. חשוב ללמוד כי...
3. כשאני מקבל ציון טוב אני מרגיש ש...
4. בעוד 20 שנה אני רוצה להיות...
5. טיפ שהייתי נותן לתלמיד שקשה לו...
6. המקצוע שאני הכי אוהב (אהבתי) הוא... מדוע?
7. מורה מצטיין בעיני הוא מורה ש ...
8. בית ספר שתלמידים מאושרים בו, הוא בית ספר שיש בו ...
9. נעים לי כשמשבחים אותי מכיוון ש ...
10. מילת העידוד שאני הכי אוהב היא ...
11. הפרס הגדול ביותר לתלמיד בסוף 12 שנות לימוד הוא ...
12. הצלחה בחיים בעיני היא ...
13. הדמות אותה אני מעריץ והייתי רוצה ללכת בעקבותיה היא ... מכיוון ש ...
14. אני יודע שמורה מאמין בי כאשר הוא ...
15. כשאני מביא ציון טוב הביתה אמא אומרת לי ש ...
16. הרגע הכי מרגש שחוויתי בבית הספר הוא ...
17. אם הייתי יכול להוסיף מקצוע למערכת הלימודים המקצוע היה ... כי ...
18. כשאני רואה אדם בחליפה אני חושב עליו ש ...
19. כשאני מצליח בלימודים, אני בטוח שזה בעיקר בגלל ...
20. אם היית יכול לחזור לכיתה א', מה היית עושה אחרת?
21. איזו המלצה היית נותן לתלמיד המתחיל את התיכון?
22. איזו שאלה לדעתך, כדאי למנהלים לשאול מורה המגיע לראיון עבודה?
23. שתף את הקבוצה בחוויה לימודית חיובית שהייתה לך. מה הפך אותה לכזו?
24. תלמיד מאושר הוא תלמיד ש ...
25. ההורים שלי יהיו גאים בי כאשר ...
26. כשאני מצליח במבחן אני...
27. הדבר החשוב ביותר שאני צריך לעשות כדי להצליח במבחנים הוא...

**המתודה לקוחה מתוך השתלמות סגנים, פסג"ה ר"ג, בהנחיית גב' הילדה נבון, תשע"ג**